Kazda, Radovan, poslanec NR SR (2021-06-24):
Predkladaný návrh novely aj zo zákona pokrýva tri oblasti, v procese povoľovania jadrového zariadenia s reaktorom sa dopĺňa do legislatíva, do legislatívy nová povinnosť, nové konanie o povolení o umiestnení jadrového zariadenia, čiže novelou atómového zákona sa pridá do povoľovacieho procesu jeden správny úkon naviac oproti súčasnému stavu. Konanie o povolení na umiestnenie jadrového zariadenia bude možné začať v tomto procese aj bez predloženia dokumentácie preukazujúcej stavebnotechnické a konštrukčné riešenie stavby s tým, že toto bude doplnené potom do toho ďalšieho procesu v následnom povoľovacom procese za dodržanie najvyššej úrovne bezpečnosti nového zariadenia podľa vedeckých dôkazov v danom čase. Po novom bude Úrad jadrového dozoru priamo vydávať povolenie na umiestnenie stavby jadrového zariadenia, v súčasnosti vydáva len súhlas na umiestnenie, ktorým sa prikladá k územnému konaniu bez účasti verejnosti. Verejnosť bude mať možnosť vyjadriť sa v tomto konaní o umiestnení a relevantné požiadavky budú uvedené v povolení na umiestnenie a prenesené ako požiadavky na budúceho dodávateľa projektu. V tomto kroku sa, ako som už spomínal, sa teda, v tomto kroku sa ešte nerozhoduje o umiestnení konkrétnych objektov jadrového zariadenia, rozhodnutie o umiestnení jadrového zdroja stanoví, aký zdroj, teda s akými obalkovými parametrami, teda napr. výkon, bezpečnosť, sa bude môcť realizovať v ďalšom povoľovacom postupe. Dôvodom predkladania tejto novely je aj teda priblíženie slovenskej legislatívy týkajúcej sa povoľovacieho procesu jadrového zariadenia s reaktorom v štandardnej EÚ legislatíve o povoľovacom procese umiestnenia nových jadrových zdrojov. Podľa dnešného znenia zákona o EIA má subjekt žiadajúci o povolenie umiestnenia jadrového zariadenia len časovo ohraničené obdobie siedmich rokov na začatie procesu územného konania. Požadovaná doba tých siedmich rokov nie je dostatočná, ona by mala končiť niekedy v roku 2023, v prípade teda tohto, tohto projektu, lebo ide o veľmi zložitý, náročný a exponovaný projekt, kde neexistuje reálna šanca na vykonanie všetkých potrebných úkonov, teda od okamihu vydania platnosti záverečného stanoviska EIA. Čiže v tomto sedemročnom období je potrebné zrealizovať niekoľko veľa krokov, napr. schvaľovací proces EÚ, príprava kompletnej dokumentácie, posúdenie a schválenia kompletnej dokumentácie zo strany Úradu jadrového dozoru, zabezpečenie finančných zdrojov a garancií pre realizáciu projektu, podpísanie zmluvy s dodávateľom, medzinárodný tender, samozrejme, predtým ešte na dodávku technológie, vypracovanie kompletnej dokumentácie na začiatku stavebného konania. Takže toto je taký základný koncept toho tohto návrhu, je tu snaha o, o sprocesovanie budúcej stavby, toto sa netýka rozhodovania tejto súčasnej vlády. Ja som... som rád, teda že jadrová energetika je stabilnou súčasťou, stabilnou súčasťou nášho energetického mixu a naozaj v otázke jadrovej energetiky potrebujeme mať kontinuitu vlád bez ohľadu na to, ktorá, ktorá práve politická reprezentácia pokračuje, alebo teda ktorá politická reprezentácia práve vládne. Tento jadrový mix je pre nás veľmi dôležitý, lebo je to trvalo udržateľná, kvázi teda trvalo udržateľná, je to ekologická energia v porovnaní napr. s fosílnymi palivami a na Slovensku predstavuje absolútne dominantnú časť výroby elektrickej energie. A v súčasnosti, ako viete, sa už finalizujú dva nové jadrové zdroje, je to v Mochovciach. Jeden by už mal byť koncom roka už v nejakej rozbehovej štádiu, v rozbehovom štádiu, lebo už je prakticky dokončený. Ten druhý sa predpokladá asi o rok či dva približne, ešte tam je to na úrovni asi 80 % dostavby, čiže už tiež sa blíži k tej poslednej, k tým posledným krokom. My sme navštívili s hospodárskym výborom aj práve, aj Jadrovú elektráreň Mochovce, takže sme si to mohli aj teda pozrieť, takže chcel by som vás poprosiť o podporu tejto normy, a záro... ktorá zároveň teda nám umožní pokračovať v politike, ktorú Slovenská republika má, v energetickej politike, ktorú Slovenská republika má už dlhodobo. Ďakujem.